
	[bookmark: nev]KUTAS KATALIN
kutas.katalin@diak.crnl.hu

Középiskolai hallgató
Pécsi Ciszterci Rend Nagy Lajos Gimnáziuma és Kollégiuma

	
[bookmark: _GoBack]






Témavezetők:
	Dr. Nyisztor Zsolt
felkészítő tanár, mentor,  Pécsi Ciszterci Rend Nagy Lajos Gimnáziuma és Kollégiuma

	Dr. Helyes Zsuzsanna
mentor, PTE ÁOK

	Dr. Hajna Zsófia
mentor, PTE ÁOK

	Dr. Fülöp Barbara
mentor, PTE ÁOK




Hogyan lehet új fájdalomcsillapító célpontokat azonosítani és gyógyszerjelölt hatóanyagokat vizsgálni?

Kulcsszavak: krónikus fájdalom; stressz-okozta fájdalom; immobilizációs stressz; egérmodell; mechanikai fájdalom
A krónikus fájdalom, amely 3 hónapnál tovább tart, a népesség csaknem 20%-át érinti világszerte. Ez
gyakran társul szorongással és depresszióval, amelyek tovább súlyosbítják a fájdalmat, és amelyek
összefüggésbe hozhatók a krónikus stresszel, de a háttérben lévő kórélettani folyamatok nem
pontosan ismertek. Az elmúlt évszázad nem hozott lényegi áttörést a fájdalomcsillapítók
hatásmódjában. Ezért van szükség új gyógyszercélpontok azonosítására és új hatásmechanizmusú
hatóanyagok fejlesztésére.
A gyógyszerfejlesztéshez megfelelő modellrendszerek szükségesek. Mivel a fájdalom szubjektív tünet,
ezért annak vizsgálata csak szigorúan szabályozott módon elvégzett, megfelelő állatmodellek
segítségével lehetséges, melyek során a fájdalomelhárító reakciók (pl. az érintett végtag elhúzása) jól
vizsgálhatók. A PTE ÁOK Farmakológiai és Farmakoterápiai Intézetében több évtizede nemzetközileg
is kiemelkedő fájdalomkutatásokat végeznek gyógyszerfejlesztési céllal, ebbe a kutatómunkába
kapcsolódtam be. Jelen kutatásunk célja a krónikus stressz-okozta fájdalom megfelelő modellezése
egérben. Kísérleteinkben az egereket két héten át tartós immobilizációs stressznek tesszük ki,
melynek során fokozódik a talp érzékenysége, valamint szorongás- és depressziószerű viselkedés jelei
alakulnak ki. Vizsgálataink során sikerült kimutatni, hogy az alkalmazott immobilizációs stressz
fájdalomküszöb csökkenést okoz mind mechanikai, mind hideg ingerekkel szemben. Kimutattuk
továbbá a krónikus fájdalomhoz társuló szorongásra utaló viselkedésmintázatot is. A modell alkalmas
a krónikus stressz-okozta fájdalom vizsgálatára, melynek segítségével a jövőben gyógyszerjelölt
hatóanyagok tesztelhetők.



